
	Φιλολογικό Μνημόσυνο 

για τον πεζογράφο, ποιητή και ερευνητή

Λεύκιο Ζαφειρίου

στο Σπίτι της Κύπρου

Το Σπίτι της Κύπρου, το Γραφείο Τύπου και Πληροφοριών της Κυπριακής Δημοκρατίας και η Ομάδα Πρωτοβουλίας Φίλων του Λεύκιου Ζαφειρίου συνδιοργανώνουν, την Πέμπτη 22 Ιουνίου 2023, στις 18:00, στο Σπίτι της Κύπρου, Ξενοφώντος 2Α  στο Σύνταγμα, Φιλολογικό Μνημόσυνο για τον πεζογράφο, ποιητή και ερευνητή Λεύκιο Ζαφειρίου.
Χαιρετισμό θα απευθύνουν, ο Πασχάλης Κιτρομηλίδης, Ομότιμος Καθηγητής Πολιτικής Επιστήμης, Ακαδημαϊκός, η Αλίκη Στυλιανού, Διευθύντρια του Γραφείου Τύπου και Πληροφοριών της Κυπριακής Δημοκρατίας, η Έλενα Διομήδη-Παρπούνα, Αναπληρώτρια Διευθύντρια της Βιβλιοθήκης Πανεπιστημίου Κύπρου, και, εκ μέρους της οικογένειας του Λεύκιου Ζαφειρίου, η αδελφή του, ποιήτρια Φροσούλα Κολοσσιάτου.

Για το έργο του Λεύκιου Ζαφειρίου θα μιλήσουν: ο Αλέξης Ζήρας, κριτικός λογοτεχνίας, ο οποίος θα παρουσιάσει το βιβλίο «Οι Συμμορίτες» (Αναθεωρημένη έκδοση, Εκδόσεις «Εν τύποις», 2023)˙ η Αφροδίτη Αθανασοπούλου, Αναπληρώτρια Καθηγήτρια Πανεπιστημίου Κύπρου, και η εκδότρια Τζούλια Τσιακίρη θα παρουσιάσουν το βιβλίο «Αλληλογραφία Λεύκιου Ζαφειρίου - Στυλιανού Αλεξίου» (Εκδόσεις «Το Ροδακιό»)˙ η Νάτια Χαραλαμπίδου και η Μαρίνα Ροδοσθένους-Μπαλάφα, Αναπληρώτρια Καθηγήτρια Πανεπιστημίου Λευκωσίας, θα παρουσιάσουν το λεύκωμα «Η μετέωρη θλίψη της ιστορίας» ( Έκδοση Γραφείου Τύπου και Πληροφοριών).
Στο πλαίσιο της εκδήλωσης, την οποία θα συντονίσει ο Κώστας Κατσώνης, φίλοι, ομότεχνοι, ερευνητές και πανεπιστημιακοί θα μοιραστούν σκέψεις για τον άνθρωπο Λεύκιο Ζαφειρίου, το λογοτεχνικό και ερευνητικό του έργο: Κωστής Δανόπουλος, Δημήτρης Κοσμόπουλος, Γιώργης Μαρκόπουλος, Γιώργος Μύαρης, Δημήτρης Παπαχρήστος, Σπύρος Παππάς, Γεωργία Πατερίδου, Έλλη Φιλοκύπρου και Άντεια Φραντζή.
Η εκδήλωση θα προβληθεί σε ζωντανή ψηφιακή μετάδοση από την Υπηρεσία Ζωντανών Διαδικτυακών Μεταδόσεων ΔΙΑΥΛΟΣ του Εθνικού Δικτύου Υποδομών Τεχνολογίας και Έρευνας (ΕΔΥΤΕ) μέσω του συνδέσμου παρακολούθησης: https://diavlos.grnet.gr/room/1607?eventid=14514

